માણાવદર ગાંધીચોક માંથી ધારાસભ્ય જવાહરભાઈ ચાવડા ની આગેવાનીમાં પાક વિમા બાબતે વિશાળ ખેડૂતો ની રેલી સુત્રોચ્ચાર સાથે નિકળી અને મામલતદાર ને આવેદનપત્ર પાઠવ્યું હતુ  આ આવેદનપત્ર માં જણાવ્યું હતુ કે વર્ષ ૨૦૧૮-૧૯ના વર્ષમાં પ્રધાનમંત્રી ફસલ વિમા યોજના અંતગર્ત જે પાક વિમો મંજુર કરવામાં આવેલ તેમા માણાવદર તાલુકામાં ૨૭ ગામોમાં અલગ- અલગ ટકાવારી મુજબ પાક વિમા ની રકમ ચુકવવામાં આવેલ છે બાકી રહેતા ૩૧ ગામોમાં પાક વિમો મંજુર કરવામાં આવેલ નથી જેથી બાકી રહેતા ગામોમાં ખુબ જ અસંતોષ જોવા મળે છે તેમજ ધણા ખેડૂતો ને અન્યાય થયેલ છે સાવ આજુબાજુ ના ખેતરમાં આવી વિમાની વિચિત્ર વિસંગતતા દુલ કરીને ખેડૂતોના હિતમાં તાત્કાલિક તર્ક સંગત ન્યાય આપી બાકી રહેતા ગામો નો પાક વિમો મંજુર થાય તેવી કાર્યવાહી કરવા અમારી બુલંદ માંગણી છે.